b'\n_START_ARTICLE_\nEgirin\n_START_PARAGRAPH_\nMineralul egirin este un silicat natural de sodiu \xc8\x99i fier. Se mai nume\xc8\x99te \xc8\x99i acmit. Formula sa chimic\xc4\x83 este NaFeSi2O6.\n_START_SECTION_\nIstoric \xc8\x99i etimologie\n_START_PARAGRAPH_\nEgirinul a fost denumit \xc3\xaen anul 1835 de c\xc4\x83tre mineralogul Hans Morten Thrane Esmark, dup\xc4\x83 Aegir, zeul m\xc4\x83rii \xc3\xaen mitologia nordic\xc4\x83, deoarece loca\xc8\x9bia descoperirii sale se afla pe malul m\xc4\x83rii, pe coasta norvegian\xc4\x83.\n_START_SECTION_\nDescriere\n_START_PARAGRAPH_\nEgirinul face parte din grupa piroxenilor monoclinici, cristalizat \xc3\xaen form\xc4\x83 prismatic\xc4\x83 sau acicular\xc4\x83. Are culoarea neagr\xc4\x83-verzuie, verde-\xc3\xaenchis, mai rar brun-ro\xc8\x99cat\xc4\x83. Egirinul este fuzibil \xc3\xaentr-o flac\xc4\x83r\xc4\x83 deschis\xc4\x83, acesta color\xc3\xa2nd flac\xc4\x83ra \xc3\xaen galben. Culoarea galben\xc4\x83 provine de la sodiul care intr\xc4\x83 \xc3\xaen alc\xc4\x83tuirea mineralului. Are o duritate medie de 6 pe scara Mohs.\n_START_SECTION_\nDepozite\n_START_PARAGRAPH_\nEgirinul se g\xc4\x83se\xc8\x99te \xc3\xaen rocile magmatice cu cantit\xc4\x83\xc8\x9bi mari de sodiu, dar \xc8\x99i \xc3\xaen cele metamorfice. Localitatea tip a mineralului (sursa tipic\xc4\x83) este localitatea Skaadoe, Brevig din Norvegia. Mai exist\xc4\x83 \xc8\x99i alte c\xc3\xa2teva locuri \xc3\xaen care egirinul a fost descoperit, printre care se num\xc4\x83r\xc4\x83 Mont Saint Hilaire, Quebec, Canada, Groenlanda, India, Kenya, Nigeria, peninsula Kola din Rusia, Magnet Cove, Arkansas \xc8\x99i Libby, Montana, Statele Unite ale Americii._NEWLINE_\xc3\x8en Rom\xc3\xa2nia se \xc3\xaent\xc3\xa2lne\xc8\x99te \xc3\xaen zona localit\xc4\x83\xc8\x9bilor Ditr\xc4\x83u \xc8\x99i Com\xc4\x83ne\xc8\x99ti din jude\xc8\x9bul Harghita \xc8\x99i \xc3\xaen Dobrogea.\n_START_SECTION_\nUtilizare\n_START_PARAGRAPH_\nMineralul ese c\xc4\x83utat \xc8\x99i apreciat de c\xc4\x83tre colec\xc8\x9bionari.'